nahid-hub/BLUGE-bengali-wikipedia-section-title-prediction huggingface dataset:
সংকীর্ণ গিরিপথটির মধ্যস্থ অনেকগুলো গুহায় নব্যপ্রস্তরযুগ এর লোকেরা বাস করত। সেখান থেকে পাথরের সরংঞ্জাম ওয়েলস এবং মেন্দিপ জাদুঘরে রাখা হয়েছে। একটি বিশেষ সূক্ষ ফলক অক্সব্রিজের কিং জনস হান্টিং লজে দেখতে পাওয়া যায়। ১৯০৭ সালে আউটলুক গুহা থেকে নব্যপ্রস্তরযুগ এর মানুষ ও প্রাণীদের হাড় পুনরুদ্ধার করা হয়েছে। স্যাভরিস হোলে পুরা প্রস্তর যুগকালীন হাড়ও পাওয়া গেছে।

সংকীর্ণ গিরিপথটির মধ্যস্থ অনেকগুলো গুহা রয়েছে যাদের মধ্যে ব্রিজড পট ও গালী কেইভ থেকে বিগত ডেবেনসিয়ান সময়ের ব্রিটেনখ্যাত ছোট স্তন্যপায়ীদের জীবাশ্ম পাওয়া গেছে। অধিকাংশ প্রাণী এখানে প্রাকৃতিক পরিবেশে আছে যাদের মধ্যে আছে স্টেপে পিকা, মেরু অঞ্চলীয় লেমিং,নরওয়ে লেমিং, বিভিন্ন ভোল, লোহিত হরিণ, বল্গা হরিণ।.ব্রোঞ্জ যুগ এর বিকার সভ্যতা থেকে মৃৎশিল্পের নিদর্শণের সাথে সাথে একটি পাথরের কুড়াল ও পাথরের ছুরি পাওয়া গেছে।.

সঠিক অনুচ্ছেদ শিরোনাম কোনটি?
titleA. বর্তমানে ব্যবহার
titleB. ভূবিন্যাস
titleC. ইতিহাস
titleD. জীব ও বাস্তু বৈচিত্র্য
উত্তর: titleC
ভিক্টোরিয়া প্রশাসন থেকে কারমাইকেল ১৯০৮ সালে গভর্নর নিযুক্ত হন এবং তার ব্যপ্তি কাল ছিলে ১৯শে জুলাই ১৯০৮ হতে ২৭শে মে ১৯১১ সাল পর্যন্ত। ভিক্টোরিয়া প্রশাসনের প্রধানমন্ত্রী স্যার টমাস বেন্ট, যিনি ৩রা ডিসেম্বর ১৯০৮ সালে অনাস্থা ভোটে হেরে গেলে গভর্নর হিসেবে, কারমাইকেল উক্ত এসেম্বলি ভেঙ্গে দিয়ে নতুন নির্বাচনের জন্য অনুমতি দেন। যাহোক, টমাস বেন্টকে নির্বাচনে হারিয়ে জন মারে প্রধানমন্ত্রী হলেন। বেন্ট কর্তৃক অর্থ আত্মসাতের বিষয়টি খতিয়ে দেখার ব্যপারে ১৯০৯ সালে একটি রাষ্ট্রীয় তদন্ত কমিশন গঠন করেন।

কারমাইকেল ১৯১১ সালে মাদ্রাজের গভর্নর নিযুক্ত হন ও এর ব্যপ্তিকাল ছিল ৩রা নভেম্বর থেকে ৩০শে মার্চ ১৯১২ সাল পর্যন্ত।

সঠিক অনুচ্ছেদ শিরোনাম কোনটি?
titleA. রাজনৈতিক কর্মজীবন
titleB. সম্মাননা
titleC. অন্যান্য সেবামুলক কার্যাবলী
titleD. ঔপনিবেশিক প্রশাসক
উত্তর: titleD
প্রথাগত বিশ্বাস অনুসারে, মৌর্য সাম্রাজ্যের প্রতিষ্ঠাতা চন্দ্রগুপ্ত মৌর্য (আনুমানিক খ্রিস্টপূর্ব ৩২২-২৯৮ অব্দ) শেষ জীবনে ভদ্রবাহুর শিষ্যত্ব গ্রহণ করেছিলেন।

চন্দ্রগুপ্তের পৌত্র অশোক (খ্রিস্টপূর্ব ২৭৩-২৩২ অব্দ) বৌদ্ধ আদর্শের দ্বারা অনুপ্রাণিত হন। অশোকের শিলালিপিগুলিতে জৈনদের উল্লেখ পাওয়া যায়। এই শিলালিপিগুলিতে ‘ধম্মমহামাত্য’দের (সম্রাট কর্তৃক নিযুক্ত ধর্মপ্রচারক) কর্তব্য বর্ণিত আছে। একটি শিলালিপিতে রয়েছে:
কথিত আছে, অশোকের পৌত্র সম্প্রতি (খ্রিস্টপূর্ব ২২৪-২১৫ অব্দ) সুহস্তী নামক এক জৈন সন্ন্যাসী কর্তৃক জৈনধর্মে ধর্মান্তরিত হন। তিনি উজ্জয়িনীতে বাস করতেন। মনে করা হয়, তিনি অনেক জৈন মন্দির স্থাপন করেছিলেন। পরবর্তীকালে যে সকল মন্দিরের উৎস বিস্মৃত হয়েছিল, সেগুলিকে তাঁর নির্মিত মন্দির বলে উল্লেখ করা হত।

সঠিক অনুচ্ছেদ শিরোনাম কোনটি?
titleA. মৌর্য সাম্রাজ্য
titleB. মহাবীর
titleC. স্বাধীন ভারত
titleD. লিঙ্গায়েত ধর্ম
উত্তর: titleA
১৯৮৮ সালে পাকিস্তান গমনের পূর্ব-পর্যন্ত পিটার স্লিপকে দলে খেলানো হয়নি। ঐ সফরের প্রস্তুতিমূলক খেলায় বিসিসিপি একাদশের বিপক্ষে পাঁচ উইকেট পান। তবে, দল নির্বাচকমণ্ডলী প্রথম টেস্ট খেলার জন্য টিম মেকে প্রাধান্য দেয়। সিরিজের দ্বিতীয় টেস্টে তাকে দলে ভেড়ানো হয়। প্রথম ইনিংসে তিনি দুই উইকেট দখল করেন।

১৯৮৯-৯০ মৌসুমে গ্রীষ্মকালে পরবর্তী টেস্টে অংশগ্রহণ করেন। শ্রীলঙ্কার বিপক্ষে অস্ট্রেলিয়ার বিজয়ে গুরুত্বপূর্ণ ভূমিকা রাখেন। প্রথম ইনিংসে ৪৭ রানের ইনিংস খেলার পর পাঁচ উইকেট দখল করেন তিনি। খেলোয়াড়ী জীবনের শেষ টেস্টে পাকিস্তানের বিপক্ষে অংশ নেন। খেলায় তিনি দুই উইকেট পান ও সর্বমোট ২০ রান তুলেন।

সঠিক অনুচ্ছেদ শিরোনাম কোনটি?
titleA. ভারত গমন, ১৯৭৯
titleB. খেলার ধরন
titleC. পাকিস্তান গমন, ১৯৮৮
titleD. ঘরোয়া ক্রিকেট
উত্তর: titleC
বামহাতি ব্যাটসম্যান ও ফাস্ট মিডিয়াম, রাউন্ড আর্ম বোলার ছিলেন জন হজেস। ভিক্টোরিয়ার কলিংউড জেলার সুপরিচিত ক্যাপুলেটস ক্লাবের পক্ষে হজেস ক্রিকেট খেলতে শুরু করেন। ক্লাব ক্রিকেটে কিছু দারুণ ক্রীড়াশৈলী প্রদর্শনের অল্প কিছুকাল পরই ১৮৭৬-৭৭ মৌসুমে রিচমন্ড ক্রিকেট ক্লাবে যোগদান করেন। এরপর ভিক্টোরিয়া দলের সদস্য হন।

তার বোলিংয়ে পেস ও গতিশীলতা উভয়েরই সংমিশ্রণ ছিল। মাঝেমধ্যে বলকে তীক্ষ্ণভাবে সুইং করানোয় দক্ষতা প্রদর্শন করতেন। তবে এগুলোতে তিনি ধারাবাহিতা বজায় রাখতে পারেননি। পূর্বেকার চমৎকার সাফল্যগাঁথা অংশগ্রহণকৃত দুইটি প্রতিনিধিত্বমূলক খেলায় খুব কমই প্রয়োগ করতে পেরেছিলেন।

সঠিক অনুচ্ছেদ শিরোনাম কোনটি?
titleA. অবসর
titleB. খেলোয়াড়ী জীবন
titleC. ইতিহাসের প্রথম টেস্ট
titleD. প্রারম্ভিক জীবন
উত্তর: titleD
১৯৩৪ সালের ৩১ মার্চ ব্রিটিশ ভারতের মাদ্রাজ প্রদেশের মালাবার জেলার পুন্নায়ুরকুলাম গ্রামে জন্মগ্রহণ করেন তিনি। তার পিতার নাম ভি. এম. নায়ার এবং মাতার নাম বালামণি আম্মা। তিনি জন্মেছিলেন রাজকীয় নায়ার পরিবারে। জন্মের পর তার নাম রাখা হয়েছিল কমলা।

তার পিতা ছিলেন বিখ্যাত মালয়লাম সংবাদপত্র দৈনিক মাতৃভূমির ম্যানেজিং ডিরেক্টর ও মাতা ছিলেন মালয়ালম ভাষার বিখ্যাত কবি।

তার শৈশব কেটেছে তার বাবার কর্মস্থল কলকাতায়, যেখানে ওয়ালফোর্ড ট্রান্সপোর্ট কোম্পানিতে সিনিয়র অফিসার পদে কর্মরত ছিলেন, এবং পুন্নায়ুরকুলাম গ্রামে পৈতৃক বাড়িতে।

তিনি তার লেখালেখির অনুপ্রেরণা পেয়েছেন তার মা বালামণি আম্মা ও নালাপত নারায়ণ মেননএর কাছ থেকে, যিনি তার সম্পর্কে নানা হন।

১৫ বছর বয়সে ব্যাংক কর্মকর্তা মাধব দাসের সাথে বিয়ে হয় তার। মাধব দাসের সাথে বিয়ের পর তার নাম হয় কমলা দাস। মাধব দাস তাকে লেখালেখি করতে অনুপ্রেরণা দিতেন।

তাদের তিনটি ছেলে ছিল। তাদের নাম: মাধব দাস নালাপত, চেন্নান দাস ও জয়সূর্য দাস। তিন ছেলের মধ্যে সবচেয়ে বিখ্যাত বড় ছেলে মাধব দাস নালাপত। তিনি মণিপাল বিশ্ববিদ্যালয়ের ভূরাজনীতি বিষয়ে অধ্যাপনা করেন। এছাড়াও তিনি "টাইমস অব ইন্ডিয়া"র আবাসিক সম্পাদক।

সঠিক অনুচ্ছেদ শিরোনাম কোনটি?
titleA. সাহিত্যজীবন
titleB. প্রারম্ভিক জীবন
titleC. পুরস্কার ও সম্মাননা
titleD. মৃত্যু
উত্তর: titleB
প্রতিভা পাটিলের পরিবারে শুধুমাত্র তিনিই রাজনীতির সাথে জড়িত। সামাজিক কাজ করতে গিয়ে তিনি কংগ্রেসের রাজনীতির সাথে জড়িত হয়ে পড়েন। ১৯৬২ সালে তিনি প্রথম মহারাষ্ট্র বিধানসভার সদস্য নির্বাচিত হন। ১৯৭২ সাল থেকে ১৯৭৮ সাল পর্যন্ত তিনি রাজস্থান মন্ত্রীসভার সদস্য ছিলেন। ১৯৭৯ সালে কংগ্রেস বিধানসভার নির্বাচনে হেরে গেলে তিনি বিরোধী দলীয় নেত্রীর দায়িত্ব পালন করেন। ১৯৮২ সালে আবার রাজ্য মন্ত্রীসভার সদস্য হন। ১৯৮৫ সালে উচ্চ রাজ্যসভার সদস্য ও ১৯৯১ সালে সাধারণ নির্বাচনে লোকসভার সদস্য নির্বাচিত হন। 

সঠিক অনুচ্ছেদ শিরোনাম কোনটি?
titleA. রাজনীতি
titleB. সামাজিক কর্মকান্ড
titleC. জন্ম
titleD. শিক্ষা ও পারিবারিক জীবন
উত্তর: titleA
বিদ্যালয়ে প্রতি বছর বার্ষিক ক্রীড়া প্রতিযোগিতা, মিলাদ মাহফিল, আযান প্রতিযোগিতা অনুষ্ঠিত হয়। এছাড়াও বিভিন্ন উৎসব ও জাতীয় দিবসে বিদ্যালয় প্রাঙ্গনে অনুষ্ঠিত হয় বিশেষ অনুষ্ঠান ও প্রতিযোগিতা। মিলাদ মাহফিল এবং ক্রীড়া প্রতিযোগিতায় বিজয়ীদের জন্য থাকে বিভিন্ন পুরস্কার। এছাড়া বাইরে থেকে আসা বিভিন্ন চ্যারিটি প্রোগ্রাম, বই মেলা, রেড ক্রিসেন্টের রক্ত সংগ্রহ অভিযান, আন্তঃবিদ্যালয় বিতর্ক প্রতিযোগিতাও বিদ্যালয় প্রাঙ্গনে অনুষ্ঠিত হয়ে থাকে। এছাড়াও প্রতি বছর নবম-দশম শ্রেণীরা শিক্ষার্থীরা এসএসসিতে অংশগ্রহণকারী বিদায়ী ছাত্রদের বিদায় উপলক্ষে আয়োজন করে থাকে বিদায় সংবর্ধনা ও র‍্যাগ-ডে'র। এসকল বিদায়ী শিক্ষার্থীদের জন্য বিদ্যালয় কর্তৃপক্ষ থেকে বনভোজনের আয়োজনও করা হয়ে থাকে, তবে তাতে শিক্ষার্থীদের চাঁদাও অন্তর্ভুক্ত হয়।

সঠিক অনুচ্ছেদ শিরোনাম কোনটি?
titleA. জনস্বার্থমূলক কার্যক্রম
titleB. পরিচিতি
titleC. ইতিহাস
titleD. অনুষ্ঠানাদি
উত্তর: titleD
১৭৪৬ সালের নভেম্বরে মীর হাবিবের কাছ থেকে উড়িষ্যা উদ্ধারের জন্য আলীবর্দীর অভিযান শুরু হয়। নবাবের সেনাপতি মীর জাফর মেদিনীপুরের নিকটে একটি যুদ্ধে মীর হাবিবের সেনাপতি সাঈদ নূর-কে সম্পূর্ণরূপে পরাজিত করেন। আলীবর্দী মীর জাফরকে উড়িষ্যার প্রাদেশিক শাসনকর্তা নিযুক্ত করেন এবং মীর জাফরকে সহায়তা করার জন্য আতাউল্লাহ খানকে প্রেরণ করেন।

সঠিক অনুচ্ছেদ শিরোনাম কোনটি?
titleA. মারাঠাদের মেদিনীপুর পুনর্দখল
titleB. নবাবের মেদিনীপুর পুনরুদ্ধার
titleC. নবাব শিবিরে বিশ্বাসঘাতকতা
titleD. বাংলায় মারাঠাদের পরাজয়
উত্তর: titleB
১৯৭১ সালে তিনি শিক্ষার্থী ও রাজনৈতিক কর্মী ছিলেন। ছাত্রলীগ পূর্ব নাসিরাবাদ শাখার সহ-সভাপতি এবং চট্টগ্রাম সিটি কলেজে অধ্যয়নকালীন সময়ে ছাত্রলীগের সদস্য হিসেবে বিভিন্ন রাজনৈতিক কর্মকান্ডে অংশগ্রহণ করেন। ১৯৭১ এর ৭ই মর্চের বঙ্গবন্ধুর ভাষণের পর মরহুম জহুর আহমদ চৌধুরী(সাবেক শ্রমমন্ত্রী), এডভোকেট আজিজুল হক চৌধুরী, ইন্জিনিয়ার আজিজুর রহমান, এনায়েত উল্লাহ্ মওলা প্রমুখের নেতৃত্বে ট্রেনিং ক্যাম্প প্রতিষ্ঠা ও ট্রেনিং গ্রহণ করেন। পরবর্তীতে তিনি ভারতের পলাশীতে নৌ কমান্ডোর প্রশিক্ষণ নেন। অপারেশন জ্যাকপটের অধীনে চট্টগ্রাম বন্দর অপারেশনে শত্রু বাহিনীর চোখ ফাঁকি দিয়ে সকল কমান্ডোদের এবং অস্ত্রসস্ত্র সঠিক সময়ে সঠিক স্হানে পৌছানোর দায়িত্ব পালন করেন। তার সুকৌশলী সিদ্ধান্তে অপারেশন জ্যাকপট সফলতার দিকে এগিয়ে যায়। যুদ্ধ শেষে তিনি মধ্যপ্রাচ্য গমন করেন এবং সেখান থেকে ফিরে ঠিকাদারী ব্যবসা করেন। পরবর্তীতে তিনি পোল্ট্রী ব্যাবসয় জড়িয়ে পড়েন।
সঠিক অনুচ্ছেদ শিরোনাম কোনটি?
titleA. জন্ম ও পরিবার
titleB. মুক্তিযুদ্ধে ভূমিকা
titleC. কর্মজীবন
titleD. পুরস্কার ও সম্মাননা
উত্তর: titleC
যে বিক্রিয়ায় ইলেক্ট্রন আদান প্রদান হয় তাকে জারণ-বিজারণ বিক্রিয়া বলে ।
যে বিক্রিয়ায় ইলেক্ট্রন ত্যাগ বা বর্জন করা হয় তাকে জারণ বলে । আবার যে বিক্রিয়ায় ইলেক্ট্রন গ্রহণ করা হয় তাকে বিজারণ বলে ।
জারক ইলেক্ট্রন গ্রহণ করে নিজে বিজারিত হয় এবং অপরকে জারিত করে আর বিজারক ইলেক্ট্রন ত্যাগ করে নিজে জারিত হয় এবং অপরকে বিজারিত করে ।

সঠিক অনুচ্ছেদ শিরোনাম কোনটি?
titleA. জারণ-বিজারণ
titleB. বস্তু
titleC. রাসায়নিক সাম্যাবস্থা
titleD. নিরাপত্তা
উত্তর: titleA
১৫ নভেম্বর
১৯১৫ সালে অম্বিকাচরণ মুজমদার
ফরিদপুরের গণ্যমান্য ব্যক্তিদের নিয়ে
সভা করে ফরিদপুর শহরে একটা ২য়
গ্রেডের কলেজ স্থাপনের রূপরেখা
প্রণয়নের জন্য কমিটি গঠন করেন।
উক্ত কমিটি কলেজ প্রতিষ্ঠা ও
পরিচালনার জন্য ৮০ হাজার টাকার
প্রাথমিক তহবিল গঠনের সুপারিশ
করে। শহরের গণ্যমান্য ব্যক্তিবর্গ ও
ব্যবসায়ীদের নিকট হতে মাত্র ৪০
হাজার টাকা সংগৃহীত হয়। বাকি টাকার
জন্য অম্বিকাচরণ ভাবতে থাকেন।
তিনি ফরিদপুর জেলার বাইশরশির
জমিদার রমেশ নারায়ণ রায় চৌধুরীর
নিকট আর্থিক সহায়তার বিষয়টি
উত্থাপন করেন। রমেশ নারায়ণ রায়
চৌধুরী কলেজের নাম তার স্বর্গীয়
পিতা রাজেন্দ্র নারায়ণ রায় চৌধুরীর
নামে করার শর্তে ৫০ হাজার টাকা
দেয়ার প্রস্তাব করেন। কলেজ কমিটি
উক্ত প্রস্তাবে স্বীকৃত হয়ে কলেজের
নামকরণ করেন ‘‘রাজেন্দ্র কলেজ’’।
অম্বিকাচরণ মজুমদারের প্রাণান্ত
প্রচেষ্টায় ১৯১৮ সালের ১৩ মে
ভারত সরকারের নিকট হতে রাজেন্দ্র কলেজ অধিভুক্তির চূড়ান্ত অনুমোদন লাভ করে।

সঠিক অনুচ্ছেদ শিরোনাম কোনটি?
titleA. অবস্থান
titleB. অবকাঠামো
titleC. নামকরণ
titleD. কলেজ প্রতিষ্ঠার সংক্ষিপ্ত ইতিহাস
উত্তর: titleC
১৮৫১ সালের বিশ্ববিদ্যালয়টির প্রাথমিক গোড়াপত্তন শুরু হয়। সেই সময়ে, ডাচ ইস্ট ইন্ডিজের ঔপনিবেশিক সরকার চিকিৎসকদের প্রশিক্ষণ দেওয়ার জন্য একটি স্কুল প্রতিষ্ঠা করেছিলেন। দুই বছর ধরে প্রশিক্ষণ কার্যক্রম চলতে থাকে এবং এরপর স্নাতক পর্যায়ের মৌলিক চিকিৎসা সেবা প্রদানের জন্য সনদ প্রদান করা হয়েছিল।

১৮৯৮ সালে পরবর্তী দ্বিতীয় পদক্ষেপ নেওয়া হয়, যখন ডাচ ইস্ট ইন্ডিজ সরকার স্টোভিয়া (স্কুল টাট ওল্লিঙ্গিং ভ্যান ডামস আর্টসেন) নামক চিকিৎসার জন্য ডাক্তারদের প্রশিক্ষণের একটি নতুন স্কুল প্রতিষ্ঠা করেছিল। ১৯০২ সালের মার্চ মাসে স্কুলের একটি ভবন খোলা হয়, বর্তমানে যিটি জাদুঘরের জাতীয় জাগরণ। স্কুলটি নয় বছর একই নিয়মে পরিচালিত হয়। পরবর্তীতে উচ্চ বিদ্যালয় এবং বিশ্ববিদ্যালয়ের শিক্ষার অন্তর্ভক্তি করা হয়। স্নাতক পর্যায়, স্বাধীনতা আন্দোলনে এবং ইন্দোনেশিয়ান জাতীয় আন্দোলনে গুরুত্বপূর্ণ ভূমিকা পালন করার পাশাপাশি ইন্দোনেশিয়া মধ্যে মেডিকেল শিক্ষা উন্নয়নশীল ভূমিকা পালন করে।

১৯৫০ সালে বিশ্ববিদ্যালয়টি বহুমুকি ক্যাম্পাস নামে পরিচিত ছিল, জাকার্তা (মেডিসিন, আইন এবং লেটার্স), বোগোড় (কৃষিবিদ্যা ও ভেটেরিনারি মেডিসিন), বন্দুক (ইঞ্জিনিয়ারিং, গণিত এবং প্রাকৃতিক বিজ্ঞান), সুরাবায়া (মেডিসিন অ্যান্ড ডেন্টিস্ট্রি), এবং মাকাসার (অর্থনীতি ও আইন) সুরাবায়া ক্যাম্পাস ১৯৫৪ সালে আরলেংগা বিশ্ববিদ্যালয় নামে পরিচিত হয়। পরবর্তীতে মাকাসার ক্যাম্পাস হাসানউদ্দীন বিশ্ববিদ্যালয় হিসেবে গড়ে ওঠে। ১৯৫৯ সালে, বন্দুং ইনস্টিটিউট অফ টেকনোলজি বান্ডুং ক্যাম্পাসে পরিণত হয়। ১৯৬০ এর দশকে বঙ্গুঙ্গে শারীরিক শিক্ষা স্কুল, পালজাদজারান বিশ্ববিদ্যালয়-এর অংশ হয়ে ওঠে। ১৯৫৪ সালে বোগোর ক্যাম্পাস বোগোর কৃষি ইনস্টিটিউট এবং জাকার্তায় শিক্ষাদান ও শিক্ষার অনুষদ এবং শিক্ষা ইনস্টিটিউট পরে (এখন জাকার্তা রাষ্ট্রীয় বিশ্ববিদ্যালয়) নির্মাণ করা হয়। ১৯৬৫ সালের ইউআই জাকার্তাতে তিনটি ক্যাম্পাসের সমন্বয়ে গঠিত হয়: (মেডিসিন, দন্ত, অর্থনীতি, প্রকৌশল, বিজ্ঞান ও গ্র্যাজুয়েট স্কুল), রামামঙ্গুন (চিঠিপত্র, আইন, সামাজিক বিজ্ঞান ও মনোবিজ্ঞান) এবং পেগানসান (গণস্বাস্থ্য এবং মেডিসিনের অংশ) খোলা হয়।

সঠিক অনুচ্ছেদ শিরোনাম কোনটি?
titleA. উখুয়াহ ইসলামী মসজিদ
titleB. ইতিহাস
titleC. ছাত্রাবাস
titleD. গ্রন্থাগার
উত্তর: titleB
সাধারণতঃ নয়মাসব্যাপী যুদ্ধে ২,০০,০০০ গণধর্ষণের ঘটনার কথা বলা হয়ে থাকে। যুদ্ধকালীন অগণিত মহিলাকে নির্যাতন, ধর্ষণ ও হত্যা করা হয়েছে। পুণরায় উল্লেখ করা প্রয়োজন যে, প্রকৃত সংখ্যা জানা যায়নি এবং তা বিতর্কের বিষয়। বাংলাদেশের তথ্য মোতাবেক জানানো হয়েছে যে, ২,০০,০০০ মহিলা ধর্ষণের শিকার হয়েছে। তারা হাজার হাজার যুদ্ধ-শিশুর জন্ম দিয়েছেন। এছাড়াও পাকবাহিনী অগণিত বাঙ্গালী মহিলাকে ঢাকা সেনানিবাসের অভ্যন্তরে যৌন-দাসীরূপে আটকে রেখেছিলেন। অধিকাংশ তরুণীই ঢাকা বিশ্ববিদ্যালয় ও নিজ বাড়ি থেকে ধরে আনা হয়েছিল।

সুসান ব্রাউনমিলারের অভিমত, চার লক্ষাধিক মহিলা এ ঘটনার শিকার। পাকিস্তান কর্তৃপক্ষের মতে, এ সংখ্যাটি অনেক কম। কিন্তু ধর্ষণের বিষয়ে পূর্ণাঙ্গভাবে অস্বীকার করতে ব্যর্থ হয়েছেন। ব্রাউনমিলার বলেছেন:খাদিজা নাম্নী তেরো বছরের কিশোরী ঢাকায় এক আলোকচিত্রশিল্পীকে স্বাক্ষাৎকারে বলেছেন যে, অন্য চারজন বালিকাসহ বিদ্যালয়ে যাবার পথে একদল পাকসেনা তাদেরকে অপহরণ করে নিয়ে যায়। তাদেরকে মোহাম্মদপুরের সামরিক ব্যারাকে আটকে রাখা হয় ও যুদ্ধ শেষ হবার পূর্বেকার ছয়মাস সেখানে তারা অবস্থান করতে বাধ্য হয়।

নিউইয়র্ক টাইমসের এক প্রতিবেদনে ম্যালকম ডব্লিউ. ব্রাউন উল্লেখ করেছেন:

একটি ঘটনা ব্যাপকভাবে বিশ্বাস করা হয় ও অনেকগুলো মাধ্যমে দৃশ্যমান হয় যে, মার্চ ও এপ্রিলে ৫৬৩জন মহিলাকে সেনা ছাউনিতে নিয়ে যাওয়া হয়েছিল। গর্ভপাত ঘটানোর সম্ভাবনা থাকা স্বত্ত্বেও কেলেঙ্কারির ভয়ে তাঁদেরকে ছেড়ে দেওয়া হয়নি।

সৈনিকদের লোভনীয় দৃষ্টিভঙ্গি পাকিস্তানী সেনাবাহিনীর আঞ্চলিক ঊর্ধ্বতন কর্মকর্তাদের সম্মতিক্রমে ও ঊর্ধ্বতনদের সহায়তায় গড়ে উঠে। ১৫ এপ্রিল, ১৯৭১ তারিখে এক গোপনপত্রে বিভাগীয় কমান্ডার নিয়াজী অভিযোগ করেন যে, 
বিশিষ্ট কথাসাহিত্যিক নীলিমা ইব্রাহিম তার রচিত গ্রন্থ আমি বীরঙ্গনা বলছি গ্রন্থে নির্যাতিতা মহিলাদের সরাসরি অভিজ্ঞতার কথা তুলে ধরেছেন। যুদ্ধ পরবর্তীকালে বঙ্গবন্ধু শেখ মুজিবুর রহমান যুদ্ধকালীন ধর্ষিতা ও নির্যাতিতা নারীদেরকে বীরাঙ্গনা নামকরণের কথা উল্লেখ আছে। যুগান্তকারী প্রচেষ্টা হলেও সামাজিকভাবে তারা অবহেলিত থেকে যান। এছাড়াও এ প্রচেষ্টাটি কতটুকু সফলতা লাভ করেছে তা বিতর্কিত।

অক্টোবর, ২০০৫ সালে শর্মিলা বসু তার নিবন্ধে উল্লেখ করেছেন যে, ক্ষয়-ক্ষতি ও ধর্ষণের অভিযোগগুলো ব্যাপক অর্থে রাজনৈতিক উদ্দেশ্যে ব্যবহৃত হয়েছে। ঐ নিবন্ধের ভুল বিশেষতঃ পরিসংখ্যানগত উপাত্ত, তথ্যসূত্রের ভুল ব্যাখ্যা নিয়ে অনেক গবেষক প্রশ্ন তুলেছেন।

২০১৪ সালে মুক্তিপ্রাপ্ত চিলড্রেন অব ওয়ারে পাকসেনাদের ধর্ষণ কেন্দ্রের অপরিচ্ছন্ন পরিবেশ তুলে ধরা হয়েছে।

সঠিক অনুচ্ছেদ শিরোনাম কোনটি?
titleA. অপারেশন সার্চলাইট
titleB. নারীদের বিরুদ্ধে সহিংসতা
titleC. শহীদের সংখ্যা
titleD. বিহারীদের বিরুদ্ধে সহিংসতা
উত্তর: titleB
ঐতিহাসিকভাবে, বঙ্গ চা অশ্ব সড়কের শেষপ্রান্ত ছিল, যা এই উপমহাদেশকে চীনের প্রথম দিককার চা-উৎপাদনকারী অঞ্চল ইউন্নানের সাথে সংযুক্ত করেছিল। অতীশ দীপঙ্করকে প্রথম দিককার একজন বাঙ্গালি চা পানকারী হিসেবে বিবেচনা করা হয়।

বঙ্গ প্রদেশে কালো চায়ের চাষ ব্রিটিশ শাসনামলের সময় শুরু হয়েছিল। ইউরোপীয় ব্যবসায়ীরা ১৮৪০ সালে এই উপমহাদেশের সর্বপ্রথম চা বাগান বন্দর নগরী চট্টগ্রামে প্রতিষ্ঠা করে, যখন কলকাতা বোটানিক্যাল গার্ডেন থেকে চীনা চায়ের গাছ এনে চট্টগ্রাম ক্লাবের পাশে রোপণ করা হয়। ১৮৪৩ সালে চট্টগ্রামের কর্ণফুলী নদীর তীরে প্রথম চা তৈরি এবং পান করা হয়। বাণিজ্যিকভাবে প্রথম চা চাষ শুরু হয় ১৮৫৭ সালে সিলেটের মালনীছড়া চা বাগানে। সিলেট অঞ্চলের সুরমা নদী উপত্যকা পূর্ব বাংলার চা উৎপাদন কেন্দ্র হিসেবে পরিচিতি পায়। চা চাষ নিম্ন ত্রিপুরা (বর্তমান কুমিল্লা) এবং উত্তর বঙ্গের পঞ্চগড়েও শুরু হয়। পঞ্চগড় হচ্ছে বাংলাদেশের তৃতীয় চা অঞ্চল এবং সবথেকে চাহিদাপূর্ণ চা এখানে উৎপন্ন হয়।
চা ব্রিটিশ বাংলার একটি উল্লেখযোগ্য রপ্তানিপণ্য ছিল। সুরমা এবং ব্রহ্মপুত্র উপত্যকার চা চাষিদের কাছ থেকে চট্টগ্রাম বন্দরের রপ্তানিকারকদের কাছে চা পৌঁছিয়ে আসাম বেঙ্গল রেলওয়ে এই শিল্পের জীবনরেখা হিসেবে সেবা দিয়ে গেছে।

চট্টগ্রাম চা নিলাম ১৯৪৯ সালে ব্রিটিশ এবং অস্ট্রেলিয়ার ব্যবসায়ীরা স্থাপন করে। জেমস ফিনলে এবং ডাঙ্কান ব্রাদার্সের মতো ব্রিটিশ কোম্পানি এক সময় এই শিল্পের আধিপত্য করেছে। ইস্পাহানী পরিবারও এই শিল্পের এক বিখ্যাত অংশীদার ছিল।

সঠিক অনুচ্ছেদ শিরোনাম কোনটি?
titleA. সরকারী প্রতিষ্ঠান
titleB. শ্রম
titleC. ইতিহাস
titleD. শিল্প
উত্তর: titleC
খেলোয়াড় জীবনের পর তিনি ভারতীয় হকি দলের প্রশিক্ষকের দায়িত্ব নেন। ১৯৪৭ সালের লন্ডন অলিম্পিকের দল নির্বাচক মন্ডলীর অন্যতম নির্বাচক ছিলেন। তার প্রশিক্ষণে ভারতীয় দল ১৯৪৮, ১৯৫২, ১৯৬৪ সালে অলিম্পিক প্রতিযোগিতায় প্রথম স্থান অধিকার করে স্বর্ণ পদক লাভ করে। লন্ডন অলিম্পিকের সময় তিনি লং হিট এন্ড রান স্ট্রাটেজি নিয়েছিলেন। এই স্ট্রাটেজি আধুনিক হকি জগতেও খুব জনপ্রিয় স্ট্রাটেজি।

সঠিক অনুচ্ছেদ শিরোনাম কোনটি?
titleA. কর্মজীবন
titleB. বই
titleC. খেলোয়াড় জীবন
titleD. প্রশিক্ষক জীবন
উত্তর: titleD
১১৯১ খ্রিষ্টাব্দে মুইজউদ্দিন খাইবার গিরিপথের মধ্য দিয়ে ভারতের ভেতর অগ্রসর হন। তিনি সফলভাবে পাঞ্জাব পৌছান। পৃথ্বীরাজ চৌহানের রাজ্যের উত্তর পশ্চিম সীমান্তের একটি দুর্গ তিনি দখল করেন। কাজি জিয়াউদ্দিনকে দুর্গের গভর্নর নিযুক্ত করার পর তিনি সামন্ত রাজা গোবিন্দ তাইয়ের নেতৃত্বে পৃথ্বিরাজের বাহিনীর অগ্রসর হওয়ার সংবাদ পান। এই দুই বাহিনী তরাইন শহরের কাছে মুখোমুখি হয়। এটি বর্তমান হরিয়ানার থানেশ্বর থেকে ১৪ মাইল দূরে। এই যুদ্ধ মামলুক ঘোড়সওয়ার তীরন্দাজদের প্রাথমিক আক্রমণের জন্য চিহ্নিত করা হয়। পৃথ্বিরাজ তিন দিক থেকে পাল্টা আক্রমণ করেন এবং যুদ্ধের নিয়ন্ত্রণ লাভে সমর্থ হন। মুইজউদ্দিন ব্যক্তিগতভাবে লড়াইয়ের সময় গোবিন্দ তাইকে মারাত্মকভাবে আহত করেন এবং নিজেও আহত হন।

সঠিক অনুচ্ছেদ শিরোনাম কোনটি?
titleA. তরাইনের প্রথম যুদ্ধ
titleB. গুজরাট ও পার্শ্ববর্তী অঞ্চল আক্রমণ
titleC. উত্তরাধিকার
titleD. মৃত্যু
উত্তর: titleA
১৮৭১ খ্রিষ্টাব্দে, নরেন্দ্রনাথ ঈশ্বরচন্দ্র বিদ্যাসাগরের মেট্রোপলিটন ইনস্টিটিউশনে ভরতি হন। ১৮৭৭ খ্রিষ্টাব্দে তার পরিবার সাময়িকভাবে রায়পুরে (অধুনা ভারতীয় প্রজাতন্ত্রের ছত্তিসগড় রাজ্যে) স্থানান্তরিত হওয়ার আগে পর্যন্ত তিনি এই বিদ্যালয়ে পড়াশোনা করেছিলেন। ১৮৭৯ খ্রিষ্টাব্দে দত্ত পরিবার আবার কলকাতায় ফিরে আসেন। নরেন্দ্রনাথ প্রেসিডেন্সি কলেজের (অধুনা প্রেসিডেন্সি বিশ্ববিদ্যালয়, কলকাতা) প্রবেশিকা পরীক্ষায় প্রথম বিভাগে উত্তীর্ণ হন। তিনিই ছিলেন সেইবছর উক্ত পরীক্ষায় প্রথম বিভাগে উত্তীর্ণ একমাত্র ছাত্র। তিনি প্রচুর বই পড়তেন। দর্শন, ধর্ম, ইতিহাস, সমাজবিজ্ঞান, শিল্পকলা ও সাহিত্য বিষয়ে বই পড়ায় তার বিশেষ আগ্রহ ছিল। বেদ, উপনিষদ্‌, ভাগবদগীতা, রামায়ণ, মহাভারত, পুরাণ প্রভৃতি হিন্দু ধর্মগ্রন্থ পাঠেও তার আগ্রহ ছিল। এছাড়া তিনি হিন্দুস্থানি শাস্ত্রীয় সঙ্গীতে তালিম নিতেন এবং নিয়মিত অনুশীলন, খেলাধুলো ও সমাজসেবামূলক কাজকর্মে অংশ নিতেন।

জেনেরাল অ্যাসেম্বলি’জ ইনস্টিটিউশনে (অধুনা স্কটিশ চার্চ কলেজ, কলকাতা) পড়ার সময় নরেন্দ্রনাথ পাশ্চাত্য যুক্তিবিদ্যা, পাশ্চাত্য দর্শন ও ইউরোপীয় ইতিহাস অধ্যয়ন করেছিলেন। ১৮৮১ খ্রিষ্টাব্দে তিনি চারুকলা পরীক্ষায় উত্তীর্ণ হন। ১৮৮৪ খ্রিষ্টাব্দে স্নাতক ডিগ্রি অর্জন করেন। নরেন্দ্রনাথ ডেভিড হিউম, জর্জ ডব্লিউ. এফ. হেগেল, আর্থার সোফেনহায়ার, ওগুস্ত কোঁত, জন স্টুয়ার্ট মিল ও চার্লস ডারউইনের রচনাবলি পাঠ করেছিলেন। হারবার্ট স্পেনসারের বিবর্তনবাদের প্রতি তিনি বিশেষভাবে আকৃষ্ট হয়েছিলেন। সে সময়ে স্পেনসারের সঙ্গে তার চিঠিপত্র বিনিময়ও চলত। স্পেনসারের "এডুকেশন" (১৮৬১) বইটি তিনি বাংলায় অনুবাদ করেছিলেন। পাশ্চাত্য দার্শনিকদের রচনাবলি পড়ার সঙ্গে সঙ্গে তিনি সংস্কৃত ধর্মগ্রন্থ ও বাংলা সাহিত্য নিয়েও চর্চা করেন। জেনেরাল অ্যাসেম্বলি’জ ইনস্টিটিউশনের প্রিন্সিপাল উইলিয়াম হেস্টি লিখেছেন, “নরেন্দ্র সত্যিকারের মেধাবী। আমি বহু দেশ দেখেছি, কিন্তু তার মতো প্রতিভা ও সম্ভাবনাময় ছাত্র দেখিনি; এমনকি জার্মান বিশ্ববিদ্যালয়গুলির দর্শন ছাত্রদের মধ্যেও না।” কয়েকটি স্মৃতিকথায় নরেন্দ্রনাথকে ‘শ্রুতিধর’ (অদ্ভুত স্মৃতিশক্তিসম্পন্ন ব্যক্তি) হিসেবে উল্লেখ করতেও দেখা যায়।

সঠিক অনুচ্ছেদ শিরোনাম কোনটি?
titleA. সাহিত্যকর্ম
titleB. বক্তৃতা
titleC. পরিব্রাজক বিবেকানন্দ
titleD. শিক্ষা
উত্তর: titleD
এই ম্যাচের জন্য নির্ধারিত স্টেডিয়ামের ধারণক্ষমতা ১৩,০০০। ভক্ত এবং সাধারণ জনগণের জন্য প্রায় ৭০% টিকিট বিক্রয় করার জন্য সহজলভ্য করা হয়। ২০১৮ সালের ৫ থেকে ২৬শে জুন তারিখ পর্যন্ত, উয়েফার প্রাতিষ্ঠানিক ওয়েবসাইটে বিশ্বব্যাপী ভক্তদের জন্য টিকিট বিক্রয় করা হয়। টিকিট ৩টি বিভাগে বিক্রয় করা হয়: €১৩০, €৯০ এবং €৫০। বাকি টিকিট স্থানীয় নির্মাতা কমিটি, উয়েফা ও জাতীয় সমিতি, বাণিজ্যিক অংশীদার এবং সম্প্রচারকদের জন্য বরাদ্দ করা হয়।

সঠিক অনুচ্ছেদ শিরোনাম কোনটি?
titleA. ম্যাচ
titleB. কর্মকর্তা
titleC. বিস্তারিত
titleD. প্রাক-ম্যাচ
উত্তর: titleD
"বর্ণ" এর উদ্ভব বৈদিক সমাজ খ্রিষ্টপূর্ব ১৫০০-৫০০ সালের থেকে হয়েছিল। প্রথম তিনটি দল, ব্রাহ্মণ, ক্ষত্রিয় এবং বৈশ্য অন্যান্য ইন্দো-ইউরোপীয় সমাজের সাথে সমান্তরাল, যদিও শূদ্রদের যুক্ত করা সম্ভবত উত্তর ভারত থেকে আসা ব্রাহ্মণ্য আবিষ্কার।

"বর্ণ" পদ্ধতিটি হিন্দু ধর্মীয় গ্রন্থগুলিতে শ্রদ্ধাশীল এবং আদর্শ মানবিক আহ্বান হিসাবে বোঝা যায়। "পুরুষ সুক্ত", "ঋগ্বেদ" এবং "মনুস্মৃতি"ও এ সমন্ধে মন্তব্য করেছে। এই পাঠ্য শ্রেণিবিন্যাসের বিপরীতে, অনেক শ্রদ্ধেয় হিন্দু পাঠ এবং মতবাদ প্রশ্ন ও সামাজিক শ্রেণিবিন্যাসের এই পদ্ধতির সাথে একমত নয়।

পণ্ডিতগণ গ্বেদ এর 'বর্ণ' শ্লোকটি নিয়ে প্রশ্ন করেছেন, উল্লেখ করেছেন যে "বর্ণ" কেবল সেখানে একবার বর্ণিত হয়েছে। 'পুরুষ সুক্ত' শ্লোকটি সাধারণত পরবর্তীকালে 'ঋগ্বেদ' স্থানান্তর হয়েছিল বলে মনে করা হয়, সম্ভবত সনদকথার হিসাবে। স্টিফানি জ্যামিসন এবং জোল ব্রেইটন, সংস্কৃত ও ধর্মীয় অধ্যয়নের অধ্যাপকরা বলেছেন, "'ঋগ্বেদ' তে কোনও বিস্তৃত, বহু-বিভক্ত এবং বর্ণ বিহীন বর্ণবাদের কোনও প্রমাণ নেই", এবং ""বর্ণ" সিস্টেমটি "ঋগ্বেদ" এবং তার পরে এবং পরে উভয়ই সামাজিক বাস্তবতার চেয়ে সামাজিক আদর্শ হিসাবে ভ্রূণ বলে মনে হচ্ছে"। "ঋগ্বেদ" তে 'বর্ণ' পদ্ধতি সম্পর্কে বিশদ সম্পর্কিত অভাবের বিপরীতে, "মনস্মৃতি" তে একটি বিস্তৃত এবং অত্যন্ত পরিকল্পনামূলক মন্তব্য রয়েছে, তবে এটি "বর্ণনার পরিবর্তে মডেলগুলি" সরবরাহ করে। সুসান বেলি সংক্ষেপে বলেছিলেন যে "মনস্মৃতি" এবং অন্যান্য ধর্মগ্রন্থ ব্রাহ্মণদের সামাজিক শ্রেণিবিন্যাসে উন্নীত করতে সহায়তা করেছিল এবং এগুলি 'বর্ণ' 'ব্যবস্থা তৈরির কারণ ছিল, তবে প্রাচীন গ্রন্থগুলি কোনওভাবে ভারতে "বর্ণের ঘটনা" তৈরি করে নি।

সঠিক অনুচ্ছেদ শিরোনাম কোনটি?
titleA. জনপ্রিয় সংস্কৃতিতে
titleB. সমালোচনা
titleC. পরবর্তী-মুঘল আমল (১৭০০ থেকে ১৮৫০)
titleD. বৈদিক "বর্ণ"
উত্তর: titleD
বর্তমানের মহাকাশযানসমূহের চালিকাশক্তি হিসেবে সর্বাগ্রে রয়েছে রকেট এবং রকেট জ্বালানী ( কঠিন কিংবা তরল)। তবে অন্যান্য চালিকাশক্তির প্রয়োগ ধীরে ধীরে বৃদ্ধি পাচ্ছে (যেমন আয়ন ড্রাইভ), বিশেষত যাত্রীবিহীন যানের জন্য, যা মহাকাশযানের সামগ্রিক ভরের বহুলাংশ কমিয়ে আনতে পারে, এবং ফলস্বরূপ যানের গতি কয়েকগুণ বাড়িয়ে দিতে পারে।

সঠিক অনুচ্ছেদ শিরোনাম কোনটি?
titleA. পুন:প্রবেশ
titleB. উৎক্ষেপন
titleC. চালিকাশক্তি
titleD. মহাকাশীয় পরিবেশ
উত্তর: titleC
খেলোয়াড়সূলভ মনোভাব হচ্ছে এমন একটি ধারা যা সুস্থ, সুন্দর খেলার অংশবিশেষ। এতে দলীয় সঙ্গীর সাথে সৌজন্যপূর্ণ আচরণ প্রদর্শনসহ প্রতিপক্ষের খেলোয়াড়দের নৈতিক আচরণ, স্বাধীনতা এবং জয়ী বা পরাজিত হলেও ব্যক্তি বা দলকে সম্মান দেখানো হয়ে থাকে।

অখেলোয়াড়োচিত আচরণ সুস্থ, সুন্দর খেলাকে কলুষিত করে, খেলার মর্যাদাকে ধুলিস্মাৎ করে। ক্রীড়াবিদ, কোচ, সমর্থক, শুভ্যানুধ্যায়ীরাই মূলতঃ এর সাথে জড়িত। ফলে ব্যক্তি বা রাষ্ট্রীয় সম্পত্তি নষ্টসহ সংক্ষুদ্ধ জনতা সুন্দর সমাজ ও পরিবেশকে ধ্বংস করে, জাতীয় ও আন্তর্জাতিক পর্যায়ে সমস্যা তৈরী করে, দেশ ও দশের ভাবমূর্ত্তি ক্ষুণ্ন করে।
সঠিক অনুচ্ছেদ শিরোনাম কোনটি?
titleA. মূল্যায়ণ
titleB. খেলোয়াড়সূলভ মনোভাব
titleC. মধ্যস্থতাকারী
titleD. পেশাগত খেলা
উত্তর: titleB
পন্য উৎপাদন এবং সেই পণ্যগুলি বিভিন্ন অবস্থানে পৌছানোর জন্য পরিবহন একটি গুরুত্বপূর্ণ প্রয়োজনীয় উপাদান। পরিবহন সারা বিশ্বজুড়ে সম্প্রসারণ হয়েছে; ভাল পরিবহন ব্যবস্থা বাণিজ্যের বিস্তৃতি ঘটায় এবং অধিক মানুষের মধ্যে ছড়িয়ে পড়ে। অর্থনৈতিক সমৃদ্ধি সর্বদা পরিবহন ক্ষমতা এবং পারস্পরিক যোগাযোগ বৃদ্ধির উপর নির্ভরশীল। তবে পরিবহনের অবকাঠামো ও পরিচালনা ব্যবস্থাটি ভূমি উপর বড় প্রভাব ফেলে এবং শক্তির সর্বনিম্ন ব্যবহার করা টেকসই পরিবহন ব্যবস্থার সংগঠনের প্রধান উপজীব্য।

আধুনিক সমাজে আবাসস্থল এবং কর্মস্থলের মধ্যে দূরত্বে রয়েছে, যা মানুষকে তার কাজের জায়গায় বা শিক্ষালয়ে অস্থায়ীভাবে গমনের জন্য এবং অন্যান্য দৈনন্দিন ক্রিয়াকলাপের জন্য স্থানান্তরিত হতে পরিবহন ব্যবহার করতে বাধ্য করে। পর্যটনের জন্য যাত্রীবাহী পরিবহন বিনোদনমূলক পরিবহন ব্যবস্থার প্রধান অংশ। বাণিজ্যস্থলে ব্যবসায় পরিচালনা করার জন্য কর্মীদের পরিবহনের প্রয়োজন হয়, যা সামনাসামনি গুরুত্বপূর্ণ সিদ্ধান্তগুলি নেয়ার জন্য যোগাযোগের ক্ষেত্রে ব্যবহৃত হয় বা বিভিন্ন বিষয়ে বিশেষজ্ঞদের তাদের প্রয়োজনীয় জায়গায় স্থানান্তরিত করার জন্য প্রয়োজন হয়।

সঠিক অনুচ্ছেদ শিরোনাম কোনটি?
titleA. প্রভাব
titleB. বিমানবন্দর
titleC. সড়ক পরিবহণ
titleD. সমুদ্রবন্দর
উত্তর: titleA
১৯৪৬ সালে ভারত দলের সদস্যরূপে ইংল্যান্ড গমন করেন। ঐ সফরে তিনি ৩৯ উইকেট পেয়েছিলেন। লর্ডসে একটিমাত্র টেস্টে অংশগ্রহণের সুযোগ হয় তার। শেষ উইকেট জুটিতে রুসি মোদি’র সাথে ৪৩ রান তুলেন। তবে বল হাতে খুব কমই সফলতা পেয়েছিলেন। পরবর্তী পাঁচ বছরে আর একটিমাত্র টেস্টে অংশ নিয়েছিলেন।

১৯৫১-৫২ মৌসুমে সফরকারী ইংরেজ দলের বিপক্ষে অংশ নেন। দিল্লির ফিরোজ শাহ কোটলা মাঠে অনুষ্ঠিত টেস্টে বড় ধরনের সফলতা পান। সিরিজের প্রথম টেস্টের প্রথমদিনে মধ্যাহ্নবিরতির পর তৃতীয় পরিবর্তনে বোলিংয়ের জন্য ডাক আসে তার। গুগলিতে ডন কেনিয়নের মাঝের স্ট্যাম্প উপড়ে যায়। জ্যাক রবার্টসনকে এলবিডব্লিউ করার পর ডোনাল্ড কার লেগ ব্রেক বোলিংয়ে বিভ্রান্ত হয়ে উইকেট-রক্ষক নানা জোশি’র হাতে ধরা পড়েন। এ পর্যায়ে তার বোলিং পরিসংখ্যান ছিল ৮-২-১৬-৩। চা বিরতির পর আরও তিন উইকেট লাভ করলে দিন শেষ হবার পাঁচ মিনিট পূর্বে ইংল্যান্ড ২০৩ রানে গুটিয়ে যায়। ঐ ইনিংসে সিন্ধে ৬/৯১ লাভ করেন। ভারত ইনিংসে বেশ এগিয়ে যায়। তবে শিন্দের বোলিংয়ে সাতবার সুযোগ হাতছাড়া হয়। অধিকাংশই জোশি ও অতিরিক্ত খেলোয়াড় হিসেবে মাঠে নামা দত্তরাও গায়কোয়াড় ফেলে দেন। ফলশ্রুতিতে ইংল্যান্ড দল খেলা রক্ষা করতে সমর্থ হয়। সিন্ধে রান আউটের শিকার হন।

১৯৫২ সালে ইংল্যান্ড সফরে যান। সুভাষ গুপ্তের দূর্বল বোলিংশৈলীই মূলতঃ তার অন্তর্ভূক্তির কারণ ছিল। সফরে ৩৯ উইকেট লাভ করেন। লিডসের হেডিংলি ক্রিকেট গ্রাউন্ডে পিটার মে’র উইকেটই তার সর্বশেষ শিকার ছিল।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. প্রারম্ভিক জীবন
titleC. ব্যক্তিগত জীবন
titleD. অর্জনসমূহ
উত্তর: titleA